Dag Alveng
Store norske leksikon,Kunst og estetikk,Fotografi,Norske fotografer og fotokunstnere
Dag Alveng er en norsk fotograf, utdannet ved Trent Polytechnic, Storbritannia. Han arbeider hovedsakelig i svart/hvitt. Motivene er ofte interiører eller landskap med spor etter menneskelig handling.
To serier med bilder står sentralt: Asylum, som er bilder fra en psykiatrisk avdeling om natten (utgitt i bokform i 1986), og Sommerlys, som er bilder fra den norske skjærgården.Av utstillinger i 1990–årene bør nevnes Layers of Light ved Henie-Onstad Kunstsenter i 1994 (utgitt i bokform i 1994) og Scene from behind ved Sarah Mortland Gallery, New York i 1997. Han har hatt flere separatutstillinger og deltatt i diverse gruppeutstillinger i inn- og utland. Mottok Young Photographers Award, Arles i Frankrike 1983 og Photographers Gold Award 1997. Les mer i Store norske leksikon fotokunst Eksterne lenker Dag Alvengs hjemmeside Biografi på fineart.no